KULH 4130

Her er de forslagene til oppgaveformuleringer som har vært oppe til drøftelse den 18. februar. Jeg syns det er gode oppgaveforslag. Noen av dere har ikke vært med på diskusjonene rundt forslagene. Dere kan da la dere inspirere av de forslagene som har vært oppe til diskusjon for å forme en oppgave i forhold til deres egne interessefelt.

Det er fornuftig å bruke empiri fra eget MA-prosjekt i denne oppgaven. Men husk at dette er et svært teoretisk emne. En empirisk drøftelse uten teoretisk forankring vil dermed ikke falle så heldig ut. Husk også at disse oppgaveforslagene ikke er fastlåste, dere kan arbeide videre med å presisere dem etter hvert som dere får bedre oversikt over litteraturen.

Forslag til oppgaver:
Kollektiv erindring kan betraktes som en type normerende minner. Hvem har makten til å bestemme hva som er kollektiv erindring? 

Hva slags betydning har handling i konstituering av kollektiv erindring? Bruk eksempler fra egen empiri.

I den minneteoretiske litteraturen blir minner gjerne betraktet som noe individuelt og subjektivt, mens historie blir forstått som noe allmenngyldig og objektivt. Drøft forholdet mellom historie og minne med utgangspunkt i egen empiri.

James Young betrakter monumenter som en minnenes tekstur. Monumentene gir minner til materialitet og knytter sammen rom og fortolket fortid. Hvordan blir fortellinger om krigen materialisert i norske og tyske monumenter? Drøft likheter og forskjeller i minneteksturen i det Jødiske museet i Berlin og Jødisk museum i Oslo.

Forholdet mellom kollektive og individuelle minner. Ta utgangspunkt i den teoretiske diskusjonen rundt konstitueringen av kollektiv erindring og drøft spørsmålet: Kan personlige barndomsminner sies å være del av en kollektiv minnetradisjon? 

Andre oppgaveutkast som har vært oppe til drøftelse (men som foreløpig er lagt på is):
Annen verdenskrig som norsk minnested.

Hvordan blir kollektiv erindring videreført – på strukturnivå og på individnivå?

Sosial minneproduksjon kan betraktes som en kontinuerlig hegemonikamp om minnet. Hvordan kommer en slik maktkamp til uttrykk? Hvordan autoriserer ulike minneprodusenter sin posisjon?